
Važno da smo uzeli medalje 



Prethodnu nedelju, ako je suditi 
prema informacijama sa buržoaskih 
medija, obeležili su uspesi „naših” 
profesionalnih sportista. Profesion- 
alni sport, koji od igre stvara bru- 
talno takmičenje na život i smrt, 
podmazan je ogromnim svotama 
novca koje okreću medijske korpo- 
racije. No, profesionalni sport, osim 
potpune dehumanizacije sportista, 
i kretenizovanja samog koncepta 
sportskog nadmetanja, u slučajevima 
nacionalnih reprezentacija uz sebe 
nosi i izrazito jačanje nacionalističkih 
sentimenata u narodu. Ta osećanja 
vladajuća klasa podstrekuje i jača, 
koristeći ih da bi, zavadivši narod 
međusobno, mogla nesmetano da 
nastavi sa pljačkom. Pa se tako jedan 
deo mladih iz Srbije i Hrvatske, 
umesto da se organizuju i nalupaju 
gazde koji ih brutalno eksploatišu na 
radnim mestima, političare koji su 
im uništili budućnost, ili okupiraju 
fakultete koji im uzimaju hiljade evra 
za školarine, međusobno napadaju 
pod okriljem “navijačkog ludila”. 


Dok nam mažu oči, i kupuju sebi još 
koji mesec socijalnog mira, političari 
nemaju odgovor na to šta raditi sa 
društvom koje u svakom pogledu 
stoji sve gore i gore, i u kome se čitava 
infrastruktura, na svakom nivou, 
raspada. Čak i prema našminkanim 
zvaničnim podacima u Srbiji trenut- 
no ispod granice siromaštva živi oko 
680.000 građana, koji ne mogu da 
zadovolje ni najosnovnije potrebe. 
Evro jača prema dinaru, dok su ne- 
davno izneti podaci da je trgovinski 
deficit Srbije prošle godine bio oko 
šest milijardi evra, što je povećanje 
od 15 odsto u odnosu na isti period 
2010. godine. Kafa, slatkiši, piva, 
alkoholna pića, kozmetika i bebi- 
pelene samo su neki od proizvoda 
koji su u poslednjih nekoliko dana 
poskupeli, a trgovci najavljuju da će 
talas poskupljenja biti nastavljen do 
početka marta, kada će nove cene 
dobiti i mesne prerađevine, džemovi, 
ajvari, riblje konzerve, instant kafa, 
sokovi, kućna hemija i kozmetika za 
bebe. 


Uzimala davala 

Jedan od “najvećih izvoznika iz Srbi- 
je”, smederevska železara, promenila 
je vlasnika - američka imperijalna 
kompanija ,,Ju-es stil“ se povukla iz 
Srbije. Nakon što su očerupali šta se 
očerupati moglo, ostavili su državi 
i njenoj birokratiji na upravljanje 
železaru. Država je otkupila i sve ak- 
cije ,,Telekoma“ od grčkog OTE-a. 
Jasno je da će se u narednom periodu 
voditi intenzivna idejna borba u kojoj 
treba radnicima, zavaranim relativno 
boljim uslovima rada u nacionali- 
zovanim kompanijama u odnosu na 
potpuno odsustvo sigurnosti radnog 
mesta kod privatnika, pokazati da 
nacionalizacija nije rešenje njihovih 
problema. Potrebno je istaći, i stalno 
ponavljati, da rešenje ekonomskih 
problema ne leži ni u privatizaciji, 
ni u nacionalizaciji industrije, već u 
kolektivizaciji - stavljanju čitave in- 
dustrije pod samoupravnu kontrolu 
svih zaposlenih. 

Revolucija nije više samo 
mogućnost nego izvesnost 

Poslednja košmarna vest stiže iz 
Kragujevca, gde se u sredu ispred 
svoje kuće ubio Milan S. (57). Kako 
javljaju mediji, on je sebi život 
oduzeo pred sudskim izvršiteljima 
koji su došli da mu plene kuću koju 
je sud procenio na osam puta manje 
od realne vrednosti. Takvi događaji, 
zajedno sa mračnim prognozama sa 
skupa više od 2.500 šefova država i 
vlada, kao i direktora najvećih kor- 
poracija u Davosu u Švajcarskoj, gov- 
ori da se nalazimo u situaciji u kojoj 
život naroda postaje nepodnošljiv 
- socijalna revolucija nije više samo 
mogućnost, nego izvesnost. 


“VLADA JE UPRUŽENJE LJUDI K0JI SPR0V0DE NASILJE NAD NAMA 0STALIMA” (L. Tolstoj) 













AKTUIINO 

Ponovo se sudi 
beogradskim 
anarhistima 

Poništena je oslobađajuća presuda beograd- 
skoj šestorci u procesu vezanom za navodnu 
umešanost u napad na Grčku ambasadu, a 
postupak je vraćen na početak! 


Zbog navodne umešanosti u napad molo- 
tovljevim koktelima na ambasadu Grčke u 
Beogradu, prilikom čega je na zgradi amba- 
sade izazvana materijalna šteta od 18 evra, 3. 
septembra 2009. godine uhapšeno je šestoro 
beogradskih anarhista, mahom članova 
Anarhosindikalističke inicijative. Javnosti, 
kako u Srbiji, tako i u svetu, od početka je bilo 
jasno da je reč o montiranom sudsko-polici- 
jskom procesu protiv šestoro kritičara vlasti. 
Iako je odgovornost za taj ,,napad“ preuzela, 
javnosti, a čini se i policiji, i danas nepoz- 
nata anarhistička grupa „Crni Ilija“, šestoro 
mladih ljudi, studenata i radnika, provelo 
je šest meseci u paklu Centralnog zatvora. 
Ukupno više nego svi aktivisti „Otpora” u 
godini rušenja Slobodana Miloševiča. 

MisteriozniDNKuzorak 

Uhapšenim anarhistima j e za početakodređen 
jednomesečni pritvor, a njihove slike su objav- 
ljene u svim pisanim i elektronskim medijima. 
Oni su prvo osumnjičeni, a ubrzo i optuženi 
za krivično delo međunarodni terorizam, po 
prvi put u istoriji Srbije! Uhapšenima je par 
dana nakoh napšenja unapred presudio i М- 
ca Dačič, Ministar unutrašnjih poslova, koji 
je izjavio da je krivica uhapšenih potvrđena 
DNK analizom. Takav je bio početak procesa 
punog bizarnosti, torture i presedana. 

Hapšenje beogradske šestorke bio je 
samo jedan od elemenata represije nad 
Anarhosindikalističkom inicijativom, njen- 
im članstvom i prijateljima i simpatizerima 
ove sindikalne organizacije. Usled toga or- 
ganizovana je „Kampanja protiv političke 
represije”, kao i „Grupa za monitoring“, koje 
su odmah počele sa radom na mobilizaciji 
nezavisne demokratske javnosti i upozna- 
vanjem iste sa svim elementima optužnice, 
njenim nedostacima, političkom pozadinom 
itd. Ovom pokretu koji je odlučio da stane 
na put državnoj represiji, podršku je iskazalo 


nekoliko hiljada ljudi, koji su, svako u svo- 
joj sredini, širom zemlje dali doprinos borbi 
protiv države koja uništava mlade živote, a 
kada to kažem, ne mislim samo na beograd- 
sku šestorku, več na sve mlade ljude, bili oni 
politički aktivni ili ne. 

Država je pokušala da hapšenjima za nov- 
ostvoreno krivično delo - ometanje pravde, 
za koje je zaprečena kazna i do tri god- 
ine zatvora, zastraši one koji su se borili za 
oslobođenje beogradskih anarhista. Naime, 
nekoliko aktivista „Kampanje protivpolitičke 
represije”, koji su širili propagandne materi- 
jale u podršku zarobljenih drugova, suočilo 
se sa novim vidom represije i time je dovede- 
no u pitanje pravo na slobodno mišljenje i 
izražavanje. Nakon skoro šest meseci agonije 
u Centralnom zatvoru, početak suđenja je za- 
kazan za 17. februar 2010. godine. Na poziv 
grupa za podršku da prisustvuju početku 
suđenja odazvalo se više ljudi nego što je 
največa sudnica u „palati pravde” mogla da 
primi. 

Buduči da režim nije imao kud i da je 
pendrek-demokratija Borisa Tadiča i Мсе 
Dačiča, suočena sa ogromnom količinom 
nezadovoljstva, izgubila svaki smisao, šestoro 
beogradskih anarhista je pušteno da se brane 
sa slobode. Bio je to presedan u celokupnoj is- 
toriji prava - da se optuženi za međunarodni 
terorizam brane sa slobode... Nedugo 
potom, promenjena je i kvalifikacija dela iz 
međunarodnog terorizma u izazivanje opšte 
opasnosti, a u nastavku sudskog postupka 
šestorka je oslobođena svih optužbi zbog 
nedostatka dokaza. Pored ostalih, tokom 
montiranog sudskog procesa, ,,nestali“ su i 
DNK dokazi sa kojima se ispred postrojene 
čete žandarmerije u punoj ratnoj opremi, 
pred kamerama samozvanog javnog servisa 
i „vlasništva građana Srbije“ šepurio Мса 
Dačič. Verovatno su bili mnogo sitni, pa se 
zagubili... 


Zbog Anti-NATO kampanje 
ponovonasud 

Beogradski anarhisti, sada na slobodi, sa 
svojim istomišljenicima rade sve ono što 
su radili i pre 3. septembra 2009. godine 
- oštro kritikuju vlast, proizvode i šire 
antidržavnu i antikapitalističku propa- 
gandu, aktivno se bore protiv fašizma i 
rade na stvaranju novog društva, lišenog 
svih oblika eksploatacije, represije i vlasti 
čoveka nad čovekom. Ne bacaju molo- 
tovljeve koktele, kao što ih nisu bacali ni 
pre 3. septembra 2009. godine, več argu- 
mentovano brane svoje političke pozicije 
i u svakom smislu se bore za poboljšanje 
položaja radničke klase, a protiv onih ko- 
jima poboljšanje položaja radničke klase 
znači propast. 

Jedna od tih aktivnosti bila je pokretanje 
kampanje protiv velikog NATO skupa u 
Beogradu, održanog 13-15. juna prošle 
godine. Kampanja je organizovana da se 
na jedan demokratski način izrazi nesla- 
ganje sa zločinačkom politikom ove vojne 
organizacije i tvorca „Milosrdnog anđela“, 
čiji če sveti radioaktivni oreol praktično 
zauvek lebdeti nad prostorima Balkana, 
zbog osiromašenog uranijuma koriščenog 
prilikom bombardovanja Jugoslavije 1999. 
godine. Epilog pokušaja izražavanja sop- 
stvenog mišljenja, koje nije u saglasnosti sa 
politikom režima, bilo je brutalno polici- 
jsko razbijanje protestnog skupa u blizini 
Sava centra - koje je rezultiralo sa nekoliko 
krivičnih i prekršajnih prijava. Svako ko je 
mislio da je vlast time iskalila bes protiv 
svojih kritičara - pogrešio je. Odmah na- 
kon toga, po žalbi tužilaštva, poništena je 
oslobađajuča presuda beogradskoj šestorci 
u procesu vezanom za navodnu umešanost 
u napad na Grčku ambasadu i postupak je 
vračen na početak! 

Da li je Мса Dačič pronašao DNK doka- 
ze ili je ovo još jedna politička odluka sa 
represijom u osnovi, ostavljam vama da 
procenite... Ono što je u ovom trenutku 
bitno, to je da se ponovo mobilišemo svi 
koji slobodno mislimo, te da se u duhu 
težnje naroda ka slobodi, koja je kroz istor- 
iju nebrojano puta potvrđena, suprostavi- 
mo i da ovom pokušaju državne represije 
stanemo na put, na način koji če obezbediti 
slanje na đubrište istorije svih montiranih 
političkih procesa ma protiv koga oni bili 
usmereni! Nastavak - odnosno početak 
novog suđenja - zakazan je za 8. februar. 
Svi čemo biti tamo. 

Slobodan Stamenčić 


ex-Idolmladih 


ZAGHEBIIIBUE V 

Duga istor a nameštaljki 


Država će, zarad zaštite interesa vladajuće 
klase, uvek biti spremna da brutalno 
eliminiše svoje protivnike. U slućaju 
anarhistićkog pokreta, kao najradikalnijeg 
protivnika sistema, istorija takvih poteza 
državnih vlasti je veoma dugaćka. Nažalost, 
u pitanju nije samo stvar ružne prošlosti 
- danas se montirani procesi protiv rev- 
olucionara vode od Čilea i SAD-a, preko 
Grčke, Španije i Italije, pa sve do Srbije. 
Prvi maj, međunarodni dan borbe za 
radnička prava, obeležava u znak sećanja 
na jedno takvo namešteno suđenje. U 
maju 1886, na trgu Hejmarket u Čikagu, 
tokom masovnog protesta organizova- 
nog u znak podrške radnicima koji su bili 
u generalnom štrajku, nepoznata osoba 
je bacila bombu na kordon policije. Na- 
kon toga je bez ikakvih dokaza država 
pokrenula proces protiv osmorice istak- 
nutih anarhističkih sindikalnih aktivista 
koji su organizovali proteste. Krvožedni 
sudija, koji je otvoreno izjavljivao da 
optužene smatra krivima samim tim što su 
anarhistički i radnički aktivisti, osudio je 
sedmoricu anarhista na smrt vešanjem, a 
osmog na petnaestogodišnju robiju. 

Jedan od poznatijih procesa je i legen- 
darni slučaj Nikole Saka i Bartolomea 
Vancetija, anarhista i radničkih aktivis- 
ta. Međunarodna podrška i solidarnost 
sa borcima za slobodu su česti pratioci 
procesima protiv anarhista, ali je retko 
kada vođena tako široka kampanja kao u 
slučaju Saka i Vancetija, kada je masovnost 
međunarodne i domaće podrške odložila 
kraj suđenja za sedam godina. Ponovo 
bez dokaza, država je ove revolucion- 
are optužila da su učestvovali u oružanoj 
pljački prilikom koje su ubijena dvojica 
policajaca 1920. godine. Svi dokazi su 
ukazivali na to da Sako i Vanceti nemaju 
nikakve veze sa pomenutim događajem, ali 
to nije sprečilo državu da nad njima izvrši 
smrtnu kaznu u avgustu 1927. godine. 

Slučajnasmrtjednog 

anarhiste 

Jedna od država koje su poznate po 
nameštanju suđenja anarhistima je Itali- 
ja, država sa veoma jakim anarhističkim 
pokretom. Kada pomislim na montirane 
slučajeve protiv anarhista u Italiji, uvek 
se prvo setim slučaja bombaškog na- 
pada na Poljoprivrednu banku na Pjaci 
Fontana u Milanu 1969. godine. Setim 
se razbarušenog i veselog igrača i pisca 
crnih romana, anarhiste Pjetra Valprede, 
koga sam imao prilike da upoznam ne- 


koliko godina pred njegovu smrt, baš kada 
je, nakon više od 30 godina, država priznala 
da ga je više od tri godine nevinog držala u 
istražnom zatvoru. Naime, Valpreda je bio 
jedan od anarhista optuženih za bombaški 
napad, za koji se ispostavilo da je bio delo 
fašističke grupe Ordine Nuovo. Fašisti su u 
saradnji sa policijom postavili bombu koja 
je ubila 17 i ranila 88 ljudi, što je planirano 
iskorišćeno za represiju protiv radničkog 
pokreta. U ovom slučaju je najgore prošao 
Đuzepe Pineli, železnički radnik i anarhista, 
koji je nekoliko dana nakon hapšenja gurnut 
kroz prozor sa četvrtog sprata policijske sta- 
nice. Ovo brutalno ubistvo, koje je policija 
pokušala da predstavi kao samoubistvo, u is- 
toriji je zapamćeno kroz predstavu „Slučajna 
smrt jednog anarhiste“ koju je napisao, i 
za nju kasnije dobio Nobelovu nagradu za 
književnost, italijanski pisac Dario Fo. 

Kratak pregled državnih zločina ovog tipa 
završiću slučajem koji je španska dražva 
organizovala protiv anarhosindikalističke 
organizacije Nacionalna konfederacija rada 
(CNT), noseće snage antifašizma i revolu- 
cije tokom Španskog građanskog rata (1936- 
1939). Kada je sredinom 1970-tih godina, 
nakon Frankove smrti, počela španska „tran- 
zicija“ ka ,,demokratiji“, CNT je izašao iz ile- 
gale i ponovo postao bitan politički činilac, sa 
gotovo pola miliona članova. Država je protiv 
CNT-a koristila širok arsenal - od mahina- 
cija u domenu radnog prava i cepanja CNT-a 
kroz stvaranje reformističkih sindikalističkih 
organizacija, do klasičnih nameštaljki. 
Upečatljiv primer je napad molotovljevim 
koktelima na noćni klub „Skala” u Barseloni 
1978. godine. Nakon CNT-ovih demonstrac- 
ija kojima je tog dana prisustvovalo preko 
15.000 ljudi, nekoliko ljudi predvođenih, 
kako se kasnije ispostavilo, policijskim infil- 
tratorom Joakinom Gambinom - „GrilonT 
(poznatom i kao ,,Plavi“ i ,,Legionar“) zapu- 
tilo se ka klubu i na njega bacilo nekoliko 
molotovljevih koktela koji su izazvali požar, 
u kome je poginulo četvoro radnika - koji su 
svi bili članovi CNT-a. Država, žuti sindikati i 
političke partije su povele ogromnu kampan- 
ju kriminalizacije CNT-a, a kada je nekoliko 
godina kasnije otkriveno i javno ozvaničeno 
da je organizator događaja bio policijski in- 
filtrator - pokušali su da zataškaju celu priču. 
Iako je slučaj razotkriven, šteta je već uveliko 
bila načinjena i CNT je godinama morao da 
radi na ponovnom pridobijanju poverenja 
širih slojeva stanovništva. 

Svaka sličnost sa aktuelnim događajima i 
ličnostima je namerna. 


Dželati, na 


kolena! 



Sanja Dojkić, Ivan Vulović, Ratibor 
Trivunac, Tadej Kurepa, Ivan Savić i 
Nikola Mitrović - to je ta zlatna posta- 
va šampionskog tima koju tek očekuje 
osvajanje titula, prvih mesta, pehara 
i medalja. Kada su još kao mali birali 
sport kojim će se baviti, visoki mor- 
alni standardi bili su presudni u izboru 
najtežeg od svih - onog u kojem je 
krvožedni protivnik beskrajno oprem- 
ljeniji i nazamislivo podliji, sudije po 
difoltu na strani trenutnog titulara, a 
publika decenijama hranjena otrovnim 
lažima moćnih sponzora turnira. 

Pomenuti tim snova, poput kakvog 
sindikata superheroja, godinama je 
predano trenirao i radio na sebi. Najpre 
neprekidno proučavanje stvarnosti i 
razlučivanje dobra od zla kao preduslov 
daljem delovanju. Potom tehnike elim- 
inisanja hipnotičkog delovanja pro- 
tivnika. Pa borilačke veštine, već zavis- 
no od aspiracija i telesne građe - kung 
fu, aikido, kendo, điju-đicu, i naravno 
sumo-rvanje i vikanje piskavim glasom 
- po čemu je naročito popularan jedan 
od igrača. A tu su i prirodne nauke, 
medicina, precizna mehanika, joga, 
ekstremno kulinarstvo, upravljanje ret- 
kim vozilima, pa čak i putovanje kroz 
vreme. 

Kada sve ovo imate u vidu, shvatate 
koliko je smešna akcija, verovatno 
poprilično dopingovanog titulara, u ko- 
joj ovakvog protivnika pokušava da dis- 
kvalifikuje nameštaljkom paljevine koja 
bi više priličila jednom Misteru Binu, 
nego ovakvim majstorima. Da su hteli 
da zapale tu ambasadu, ostala bi samo 
deset metara duboka rupa u zemlji, a ne 
garav zid i naprso prozor. 

Nakon neviđenog sportskog skandala i 
surovog i nesportskog ponašanja, tim je 
ponovo pozvan pred preki sud. Ovoga 
puta selektori zlikovačke reprezentacije, 
zvanično bi da se izvine i obaveste ih o 
milionskoj odšteti, te kleknu, poljube ih 
u ruku i uz suze i čupanje kose zamole 
za oproštaj. 

A kad se osvoji šampionat, ambasade 
se neće spaljivati, već pretvarati u bor- 
dele i fabrike keksa. 

(autor je ambasador 
Budućnosti iz Titograda 
u Beogradu) 


Direktnu akciju možete nabaviti na 
sledećim mestima: 

Kulturni centri REX i CZKD 
Knjižare PLATO i BEOPOLIS 
Kafići BROD, BRATFIDELi 
BRAT ČE 

Ratibor Trivunac 

Vesti iz meOunarodnog radničkog pokreta: 



Jedan od do sada najžešćih sukoba između 
pripadnika američkog pokreta „Okupiraj!“ 
i policije dogodio se 29. januara u kaliforni- 
jskom gradu Ouklendu, kada su policijske 
snage gumenim mecima i suzavcem na- 
pale nekoliko hiljada demonstranata pri 
njihovom pokušaju da zauzmu napuštenu 
konferencijsku zgradu „Henri Kajzer“ 
i da je pretvore u svoj društveni centar. 
Demonstranti su na napade uzvratili ka- 
menicama i molotovljevim koktelima, 
odbijajući udarce i patrone suzavca poseb- 
no izrađenim limenim štitovima. Tokom 
sukoba i nekoliko dana nakon njih uku- 
pno je uhapšeno oko 500 demonstranata, 
što nakon 700 uhapšenih na Bruklinskom 
mostu prošle jeseni u Njujorku, predstavlja 
najdrastičniju akciju policije prema pripad- 
nicima pokreta ,,Okupiraj!“, potvrđujući 


da je američka oligarhija u velikoj ner- 
vozi. Postaje očigledno da ovaj pokret, 
uprkos svojim pacifističkim građansko- 
aktivističkim polazištima, sve više ispol- 
java spremnost obespravljenih američkih 
radnika i omladine da radikalizuju svoje 
akcije, tako što će napustiti dosadašnju de- 
fanzivnu taktiku barikada i zameniti je ot- 
vorenim sukobom s naoružanim slugama 
vlasti. Ovaj američki grad se, zbog izrazitog 
klasnog karaktera nedavnih događaja, u 
novinskim izveštajima sve češće pominje 
kao „Ouklendska komuna“. 

Generalni štrajk u Belgjji 

30. januar, Brisel. Vanredni Samit zemalja 
EU protekao je u senci generalnog štrajka 
u javnom sektoru. Brisel je ujutro tog dana 


osvanuo u potpunoj tišini, jer nijedan 
tramvaj, autobus, voz metroa ili železnice 
nije izašao iz garaža i iz stanica. Nisu radile 
ni škole, trgovinski lanci, opštine, banke, 
pošte, zatvorski personal, a bolnice su radile 
smanjenim kapacitetom. Uprkos tome što 
se štrajk odvijao bez očekivane drame i in- 
cidenata, sindikalisti Belgije su jasno dali 
do znanja šefovima evropskih zemalja da 
neće dopustiti da se teret krize iznosi preko 
leđa radnika, jer krizu nisu stvorili oni već 
finansijska oligarhija. Sindikalisti, kojima 
su se pridružili i mnogi studenti, fizički su 
sprečili štrajkbrehere da tog dana preuzmu 
njihova radna mesta. Kao što je i očekivano, 
samit je protekao u jalovom i vrlo nadreal- 
nom naklapanju evropske političke elite 
o „suzbijanju dužničke krize”, „merama 
štednje” i „podsticanju privrednog rasta”. 


Centar za liberterske studije predstavlja: 

Marks i Engels: 
Komunistički manifest 

Komunisti s prezirom odbijaju prikrivanje svo- 
jih pogleda i namera. Oni izjavljuju otvoreno 
da se njihovi ciljevi mogu postići samo nasilnim 
rušenjem čitavog dosašnjeg društvenog poretka. 
Neka vladajuće klase drhte pred komunističkom 
revolucijom. U njoj proleteri nemaju šta da izgube 
osim svojih okova. A dobiće čitav svet! 

Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: www.inicijativa.org/tiki/cls 


Denketove šifrovane reči 


Omcln kutaJz 



I. Rodnifinov brat; 2. tvoj je tistuk, moj je...; 

3. nije jagnje Japanca, već je...; 4. (vodoravno) 
profesionalne teze; 4. (uspravno) Andža od koje 
se masovno umire; 5. šampionski tal; 

6. Hladnonjin i Toplonjin srednji brat; 7. ženka 
od kačike; 8. dendron poznatog advokata Tome; 

9. plod sitniji od šišarkanta; 10. bosanski zar; 

II. suprotan od Mirijele. 

Rešenja iz prošlog broja: 

1. gamad; 2. đavo; 3. kafetin; 4. mamlaz; 5. starica; 

6. dekan; 7. početnik; 8. karlica; 9. vagabundo; 

10. kastanjeta; 11. zodijak; 12. trijumf 

Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 


Da li ste 
znali O 

...da su anarhisti „kumovali" os- 
nivanju Interpola, čija je preteča bila 
Međunarodna antianarhistička kon- 
ferencija, organizovana od strane 23 
evropske države (uključujući i Srbiju) 
1898. godine u Rimu, sa ciljem borbe 
protiv anarhističkog pokreta. 

ч _ ) 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 





































































































































